Os Paleologos se trobaban con l'amenaza d'os turcos en Anatolia, que en 1302 conquerioron Efeso. L'emperador Andronico II clamó a los almogavars pa aturar a los otomans y atros turcos. Una vegada vencius os turcos otomans y karamanlís os griegos veyeban en os almogavars un periglo y preboron d'exterminar-los. Os almogavars resistioron en Gallipoli y dimpués emigroron a traviés de Macedonia t'a Grecia peninsular, prenendo o control d'os ducaus de Neopatria y Atenas. Dimpués d'a revuelta almogavar os turcos recuperoron Efeso, Esmirna y Magnesia y encomenzoron a practicar a piratería en a mar Echea.